“Yulduzlar jangi”ning spin-offi rekord darajadagi kassaga ega bo‘lishi mumkin

“Yulduzlar jangi” kinosagasining spin-offi (boshqa qahramonlar ishtirokidagi filmi) rekord darajadagi kassa yig‘imiga ega bo‘lishi mumkin. Bu haqda “Korrespondent.net” xabar berdi.

Filmning jahon premyerasi Kann kinofestivali doirasida bo‘lib o‘tdi. Kinoprokatga chiqish oldida turgan film rekord darajadagi kassa yig‘imlarini qo‘lga kiritishi mumkin.
Film AQShda Yodga olish kuni bayramida taqdim etiladi. Bayramda amerikaliklar to‘rt kun dam oladi.
Dastlabki baholashga ko‘ra, film Yodga olish kuni arafasida 160 million dollar to‘plashi mumkin. Bunda u “Karib dengizi qaroqchilari – 3”ning 139 million dollarlik rekordidan oshib ketadi.